طلعات رسيل حتى بدلات حوايجها فغرفتها و جبدات داكشي من جيب سروالها و مشات لطواليت هزات واحد السطيلة صغيرة و بالت فيها نقات راسها و ناضت جبدات داكشي لي صدق اختبار الحمل حطاتو فوسط البول(حشاكوم)حتى دازت المدة لي مكتوبة فعلبتو و هي تلقا جوج شرطات حمرين وحدة واضحة مزيان و الثانية باهتة و هادشي تيأكد ايجابية الحمل..من بعد ما شافت النتيجة بقات لثواني مصدومة و الاختبار باقي فيديها تخربقو ليها المشاعر فهاد اللحظة معرفاتش واش تفرح حيت حاملة من الانسان لي تتبغيه و غتكون أم ولا تخاف حيت حاملة منو بلا زواج....